Kovsie-student voor koshuis aangeval en beroofRoosmaryn-koshuis by die Universiteit van die Vrystaat Alta Rall, ŉ eerstejaarstudent by die Universiteit van die Vrystaat en haar vriend is Sondagaand in haar geparkeerde motor voor Roosmaryn-koshuis aangeval en beroof. Die universiteit het die voorval as skokkend vir die universiteitsgemeenskap beskryf, berig OFM. Lacea Loader, woordvoerder vir die universiteit, het gesê sekuriteitsmaatreëls is sedertdien op die kampus verskerp. “Addisionele sekuriteitswagte is by die koshuis ontplooi en ŉ voltydse sekuriteitswag is by die toegangshek in Badenhorststraat aangebrind,” het Loader gesê. ŉ Draaihek sal glo ook by die voetgangershek installeer word en ŉ spreilig sal aangebring word om swak beligte areas rondom die koshuis te belig. Beide Rall en haar vriend is ongedeerd. Polisieverteenwoordigers en ŉ private vervoer- en veiligheidsmaatskappy sal ondersoek instel om te bepaal of daar enige verdere veiligheidsmaatreëls is wat in plek gestel moet word. Niemand is nog in verband met die voorval in hegtenis geneem nie.